
1. Olimpia 2024 Helyszínkiválasztási javaslat kiadvány kidolgozása 
Ütemezés: 2016. 01. 01. – 2016. 03. 31. 
Közreműködő: Budapest Főváros Városépítési Tervező Kft.
Feladat-elem összefoglalása:
Olimpia 2024 Budapest – Helyszínkiválasztási javaslat c. dokumentum összeállítása (szakértői tevékenység), továbbá fordítása angol nyelvre, lektorálás, kiadványszerkesztés, nyomdai költségek.
Előzmény: A 777/2015. (VI. 23.) Főv. Kgy. határozat szerint a Fővárosi Közgyűlés felkérte a főpolgármestert, hogy a Kormánnyal és a Magyar Olimpiai Bizottsággal egyeztetve 2016. február 29-ig terjessze a Fővárosi Közgyűlés elé a budapesti olimpia pályázat alapját képező területfelhasználási, városszerkezeti és helyszínkiválasztási javaslatát. Ez alapján a Fővárosi Közgyűlés 6/2016. (I. 27.) határozatával fogadta el az Olimpia 2024 Budapest – Helyszínkiválasztási javaslat c. dokumentumot.

2. Olimpia 2024 Helyszínkiválasztási javaslat kiadvány aktualizálása
Ütemezés: 2017. 01. 01. – 2017. 03. 31.
Közreműködő: Budapest Főváros Városépítési Tervező Kft.
Feladat-elem összefoglalása:
Olimpia 2024 Budapest – Helyszínkiválasztási javaslat c. dokumentum aktualizálása (szakértői tevékenység), továbbá fordítása angol nyelvre, lektorálás, kiadványszerkesztés, nyomdai költségek.
Előzmény: Az 1229/2016. (IX. 28.) Főv. Kgy. határozat szerint a Fővárosi Közgyűlés egyetértett a 6/2016. (I. 27.) Főv. Kgy. határozattal elfogadott Olimpia 2024 Budapest – Helyszínkiválasztási javaslat módosításaival, és felkérte a főpolgármestert, hogy 2017. január 31-ig gondoskodjon a módosítások átvezetésén a dokumentumon.



3. Olimpia 2024 szakértői tevékenység
Ütemezés: 2016. 01. 01. – 2017. 12. 31
Közreműködő: Budapest Főváros Városépítési Tervező Kft.
Feladat-elem összefoglalása:
2016. első félév: 
a) A verseny- és nem versenyhelyszínekre külön-külön vonatkozó részletes telekviszonyok feltérképezése, valamint annak monitoringja angol és magyar nyelven egyaránt. 
b) Monitoring tevékenység: a verseny- és nem versenyhelyszíneken előzetesen, olimpiai célra kiválasztott/tervezett létesítmények finanszírozási költségeit érintő vizsgálatok alapján felmerülő tevékenység. 
c) A verseny- és nem versenyhelyszínek fejlesztési költségvetését alátámasztó tervezési adatok összeállításában való részvétel. 
d) A versenyhelyszínen kívüli (közlekedési és infrastrukturális) fejlesztések által érintett területek településrendezési eszközök vizsgálata
e) Utóhasznosítás (a 2015-s dokumentáció alapján) részletezettségének mélyítése. 
f) Olimpiai törvénytervezet megalkotásában, véleményezésében aktív részvétel. 
g) Bemutató és egyeztető anyagok elkészítésének támogatása.

2016. második félév:
a) Meglévő versenyhelyszínek múltja és jövője.
b) Verseny- és edzéshelyszíneket összesítő adattábla felállításában való részvétel a III. ütemben elvárt részletezettségi mértékben. 
c) Verseny- és nem versenyhelyszínek III. ütemben elvárt részletezettségű helyszínrajzai.
d) Olimpia falu (a 2015-s dokumentáció alapján) felülvizsgálata, változások bemutatása (városépítészeti, tulajdonviszonyi és utóhasznosítási részek alapján), valamint a megfelelő részletezettségű helyszínrajzok kidolgozása Olimpiai és Paralimpiai módban egyaránt.
e) Falvak, valamint azok Olimpia utáni utóhasznosításainak kidolgozása; a műszaki leírás a III. ütemben várt részletezettségének megfelelő kidolgozása. 
f) Bemutató és egyeztető anyagok elkészítésének támogatása.

2017. év:
a) A verseny- és nem versenyhelyszíneken előzetesen, olimpiai célra kiválasztott/tervezett létesítmények, valamint telkek garancia és megszerezhetőségi gondok, konfliktusok alapján szükséges változások alapján felmerülő újratervezési tevékenység.
b) Szakértői felkészítés a végső prezentációhoz.



4. Budapesti bérlakás koncepció kidolgozása
Ütemezés: 2016. 06. 01. – 2016. 12. 31.
Közreműködő: Budapest Főváros Városépítési Tervező Kft.
Feladat-elem összefoglalása:
Budapest lakásállományának felmérése, a jövőbeli trendek, várható lakásigények felderítése és a bérlakás szektor helyzetének vizsgálata, valamint ezzel összefüggésben a Fővárosi Önkormányzat szerepvállalásáról szóló koncepcionális javaslat kidolgozása Budapest 2024. évi Nyári Olimpiai Játékok rendezési jogára irányuló pályázathoz kapcsolódóan.
A koncepció javasolt tartalmi felépítése:
I. Megalapozó munkarész
1. Helyzetelemzés – Budapest lakáshelyzete és a bérlakásszektor
2. Helyzetértékelés – Bérlakásszektor elvárható szerepe
II. Koncepció
1. A koncepció kihívásai
2. Jövőkép
3. Horizontális célok
4. A koncepció céljai és indikátorai
III. Koncepció megvalósításának lehetséges eszközrendszere
1. Javasolt szervezeti struktúra
2. Szcenáriók
3. Eszközök és intézkedések

5. Olimpiai és Paralimpiai Játékok Építési Szabályzata (OJÉSZ) kialakítása, I. ütem
Ütemezés: 2017. 01. 01. – 2017. 12. 31.
Közreműködő: Budapest Főváros Városépítési Tervező Kft.
Feladat-elem összefoglalása:
A XXXIII. nyári olimpiai és XVII. nyári paralimpiai játékok pályázatáról és rendezéséről szóló 2016. évi LVIII. törvény 24. § alapján az Olimpiai Játékok Építési Szabályzata (OJÉSZ) kidolgozása egyes olimpiai helyszínekre, amelyeknél sikeres pályázat esetén az olimpiai létesítmények és a kiemelt jelentőségű olimpiai beruházások (pl. közlekedésfejlesztések) megvalósításával, valamint az olimpiai helyszínek biztosításával kapcsolatos építési tevékenység mielőbbi megkezdése érdekében indokolt, hogy a terület építési szabályzatának kidolgozása a pályázati szakaszban megkezdődjön.
Műszaki tartalom (314/2012 (XI.8.) Korm. rendelet 5. melléklete szerint):
a) Helyzetfeltáró és helyzetelemző munkarész
b) Helyzetértékelő munkarész
c) Alátámasztó javaslat
d) Jóváhagyandó munkarészek
6. Budapest 2024 olimpiai pályázathoz kapcsolódó menedzsment feladatok
Ütemezés: 2016. 01. 29. – 2017. 12. 31.
Közreműködő: Budapest Főváros Önkormányzata Főpolgármesteri Hivatal
Feladat-elem összefoglalása:
A Budapest 2024. évi Nyári Olimpiai Játékok megrendezési jogára irányuló pályázattal összefüggő, a Fővárosi Önkormányzat kompetenciájába tartozó feladatok előkészítésével kapcsolatos tevékenységek előkészítése, valamint a pályázattal összefüggő testületi döntések előkészítése és az ezzel kapcsolatos feladatok ellátásában való együttműködés.
A támogatás keretében a feladatok ellátását biztosító személyi juttatások, valamint a munkaadót terhelő járulékok és szociális hozzájárulási adó kerül elszámolásra.

